|  |  |
| --- | --- |
| **ORDONANTA DE URGENTA 87/2023** | ***Vigoare*** |
| **Emitent: Guvern Domenii: Invatamint** | **M.O. 952/2023** |
| Ordonanta de urgenta pentru modificarea si completarea Ordonantei de urgenta a Guvernului nr. 58/2023 privind unele masuri pentru acordarea unei prime de cariera didactica pentru personalul didactic si didactic auxiliar, precum si unei prime de cariera profesionala pentru personalul nedidactic din invatamantul de stat |

M.Of.Nr.952 din 20 octombrie 2023

**ORDONANTA DE URGENTA Nr.87
pentru modificarea si completarea Ordonantei de urgenta a Guvernului nr. 58/2023**

**privind unele masuri pentru acordarea unei prime de cariera didactica**

**pentru personalul didactic si didactic auxiliar, precum si unei prime de**

**cariera profesionala pentru personalul nedidactic din invatamantul de stat,**

**suportate din fonduri externe nerambursabile, si pentru modificarea**

**unor acte normative in domeniul educatiei**

   Deoarece personalul administrativ din invatamantul de stat contribuie la asigurarea cadrului necesar pentru desfasurarea procesului de invatamant, luand in considerare importanta personalului administrativ din invatamantul de stat in furnizarea resurselor necesare pentru buna desfasurare a invatamantului public, este de o importanta cruciala sa fie dezvoltat si implementat un sistem de motivare corespunzator care sa incurajeze angajamentul lui in crearea unui mediu propice pentru o educatie publica de inalta calitate.
   In contextul implementarii Ordonantei de urgenta a Guvernului nr. 58/2023 privind unele masuri pentru acordarea unei prime de cariera didactica pentru personalul didactic si didactic auxiliar, precum si unei prime de cariera profesionala pentru personalul nedidactic din invatamantul de stat, suportate din fonduri externe nerambursabile, a rezultat necesitatea modificarii si completarii actului normativ cu o serie de reglementari care sa determine atingerea obiectivului propus.
   Tinand cont de consecintele negative asupra actului educational in ansamblu prin prejudicierea categoriei profesionale a personalului administrativ, care poate declansa stari conflictuale si tensionate la nivelul personalului administrativ din sistemul de invatamant de stat preuniversitar si universitar in cazul neadoptarii prevederilor care sa faca posibila implementarea dispozitiilor in vigoare prin acordarea primei de cariera profesionala pentru personalul administrativ, in mod similar acordarii primei de cariera didactica personalului din invatamant, cadre didactice si didactice auxiliare,
avand in vedere faptul ca prin acordarea masurilor de sustinere a activitatii didactice si a carierei profesionale pe suport electronic este recunoscut rolul crucial pe care cadrele didactice si personalul administrativ il au in dezvoltarea educationala,
   tinand cont de faptul ca implementarea acestor masuri va imbunatati calitatea invatamantului, sprijinindu-i in eforturile lor de a forma viitoarea generatie, neadoptarea acestora putand genera consecinte negative cu privire la asigurarea unei pregatiri profesionale a cadrelor didactice si personalului administrativ,
   intrucat neadoptarea acestor reglementari determina imposibilitatea respectarii termenului de plata a primei de cariera profesionala, respectiv luna octombrie 2023,
   avand in vedere ca elementele sus-mentionate vizeaza interesul public si strategic, sunt o prioritate a Programului de guvernare si constituie o situatie de urgenta si extraordinara, a carei reglementare nu poate fi amanata, se impune adoptarea de masuri imediate pe calea ordonantei de urgenta.
   In temeiul art. 115 alin. (4) din Constitutia Romaniei, republicata,

   **Guvernul Romaniei** adopta prezenta ordonanta de urgenta.

**Art. I. - Ordonanta de urgenta a Guvernului** **nr. 58/2023** **privind unele masuri pentru acordarea unei prime de cariera didactica pentru personalul didactic si didactic auxiliar, precum si unei prime de cariera profesionala pentru personalul nedidactic din invatamantul de stat, suportate din fonduri externe nerambursabile, publicata in Monitorul Oficial al Romaniei, Partea I, nr. 518 din 12 iunie 2023, se modifica si se completeaza dupa cum urmeaza:****1. Titlul se modifica si va avea urmatorul cuprins:**

**ORDONANTA DE URGENTA
privind unele masuri pentru acordarea unei prime de cariera didactica**

**pentru personalul didactic si didactic auxiliar, precum si unei prime**

**de cariera profesionala pentru personalul administrativ din**

**invatamantul de stat, suportate din fonduri externe nerambursabile**

**2. La articolul 4, alineatul (1) se modifica si va avea urmatorul cuprins:**
**Art. 4. -** (1) Personalul administrativ din invatamantul preuniversitar aflat in activitate in anul scolar 2022-2023, precum si personalul administrativ din invatamantul universitar aflat in activitate in anul universitar 2022-2023 beneficiaza de o prima de cariera profesionala pe suport electronic, in limita unui plafon anual de 500 lei net/an scolar/universitar, suportata din Programul Educatie si Ocupare 2021-2027, in limita bugetului disponibil pentru aceasta categorie de masura si in conformitate cu regulile de eligibilitate ale programului operational.
**3. La articolul 4, dupa alineatul (1) se introduc trei noi alineate, alin. (11)-(13), cu urmatorul cuprins:**
   (11) Prima de cariera profesionala se acorda pe suport electronic potrivit procedurii de acordare prevazute la art. 7-9, 11 si 13.
   (12) Prima de cariera profesionala se acorda intr-o singura transa, respectiv in luna octombrie 2023, si va putea fi utilizata in anul scolar 2023-2024.
   (1**3**) Unitatea de implementare depune cererea de finantare in cadrul apelului de proiecte prevazut la alin. (4).
**4. La articolul 9, alineatele (2) si (10) se modifica si vor avea urmatorul cuprins:**
   (2) Unitatile emitente desfasoara aceasta activitate numai in baza autorizatiei de functionare, acordata de Ministerul Finantelor, potrivit criteriilor stabilite prin ordin al ministrului finantelor, pentru unitatile emitente nou-autorizate. Pentru unitatile emitente deja autorizate se aplica prevederile art. 21.

   ..................................................................................................
   (10) Unitatile afiliate care utilizeaza aparate de marcat electronice fiscale potrivit dispozitiilor Ordonantei de urgenta a Guvernului nr. 28/1999 privind obligatia operatorilor economici de a utiliza aparate de marcat electronice fiscale, republicata, cu modificarile si completarile ulterioare, au obligatia de a evidentia pe bon fiscal distinct contravaloarea produselor sau prestarilor de servicii care urmeaza sa fie achitate cu masura de sustinere a activitatii didactice emisa pe suport electronic. Pentru aceste bonuri fiscale va fi selectata ca tip de plata numai valoarea 9 «Alte metode» din nomenclatorul pentru tipul de plata, aprobat prin Ordinul presedintelui Agentiei Nationale de Administrare Fiscala nr. 146/2018 pentru descrierea profilurilor prevazute la art. 22 pct. J lit. a) din Normele metodologice pentru aplicarea Ordonantei de urgenta a Guvernului nr. 28/1999 privind obligatia operatorilor economici de a utiliza aparate de marcat electronice fiscale, aprobate prin Hotararea Guvernului

nr.479/2003, structura XML a mesajelor de activare a acestora, structura XML a fisierelor prevazute la art. 22 pct. J lit. b) din Normele metodologice pentru aplicarea Ordonantei de urgenta a Guvernului nr. 28/1999 privind obligatia operatorilor economici de a utiliza aparate de marcat electronice fiscale, aprobate prin Hotararea Guvernului nr. 479/2003, precum si categoriile de URL-uri utilizate in schimbul de informatii cu sistemul informatic national de supraveghere si monitorizare a datelor fiscale al Agentiei Nationale de Administrare Fiscala, cu modificarile ulterioare, operatorul aparatului de marcat electronic fiscal avand obligatia sa completeze campul editabil aferent tipului de plata cu sintagma «MASURA NATIONALA DE SUSTINERE A ACTIVITATII DIDACTICE», respectiv cu sintagma «MASURA NATIONALA DE SUSTINERE A CARIEREI PROFESIONALE», atunci cand caracteristicile tehnice ale aparatului de marcat electronic fiscal permit acest lucru.
**5. Articolul 11 se modifica si va avea urmatorul cuprins:**
**Art. 11. -** (1) Suportul electronic al masurilor de sustinere este valabil daca are inscris numarul cu care a fost inseriat de catre unitatea emitenta si va contine urmatoarele informatii inscrise pe suportul electronic sau stocate intr-un alt mod in acesta:

   a) numele si adresa emitentului, precum si datele sale de identificare;
   b) perioada de valabilitate a suportului electronic;
   c) perioada de valabilitate a sumelor aferente masurilor de sustinere acordate;
   d) numele, prenumele si codul numeric personal ale beneficiarului final;
   e) interdictia de a fi utilizat pentru alte scopuri decat cel pentru care a fost emis.
   (2) Masurile de sustinere a activitatii didactice si a carierei profesionale pe suport electronic sunt valabile pentru o perioada de un an de la data alimentarii suportului electronic, fara a se intelege ca aceasta este perioada de valabilitate a suportului electronic.
   (3) Sumele aferente masurilor de sustinere pe suport electronic se utilizeaza pe perioada de valabilitate a acestora. Eventualele sume ramase neutilizate aferente masurilor de sustinere pe suport electronic se returneaza Ministerului Investitiilor si Proiectelor Europene de catre unitatea emitenta, in termen de 30 de zile de la data expirarii duratelor de valabilitate a acestora.
**6. Articolul 16 se modifica si va avea urmatorul cuprins:**
**Art. 16. -** (1) Ministerul Investitiilor si Proiectelor Europene vireaza sumele aferente masurii de sustinere astfel:

   a) valoarea nominala de 1.500 lei - catre unitatea emitenta a masurii de sustinere a activitatii didactice intr-un cont distinct disponibil cu afectatiune speciala deschis la Trezoreria Statului, cont din care unitatea emitenta vireaza sumele incasate in conturile prevazute la art. 9 alin. (6), deschise la institutii de credit;
   b) valoarea nominala de 500 lei - catre unitatea emitenta a masurii de sustinere a carierei profesionale intr-un cont distinct disponibil cu afectatiune speciala deschis la Trezoreria Statului, cont din care unitatea emitenta vireaza sumele incasate in conturile prevazute la art. 9 alin. (6), deschise la institutii de credit;
   c) costul aferent emiterii masurii de sustinere a activitatii didactice si carierei profesionale pe suport electronic - catre unitatea emitenta, in contul deschis la Trezoreria Statului prevazut la art. 6 alin. (1) din Ordonanta de urgenta a Guvernului nr. 146/2002 privind formarea si utilizarea resurselor derulate prin Trezoreria Statului, republicata, cu modificarile si completarile ulterioare;
   d) costul aferent cheltuielilor de etichetare, colectare si distributie aferente suportului electronic de sustinere a activitatii didactice si carierei profesionale, catre Compania Nationala «Posta Romana» - S.A.
   (2) Pentru sumele prevazute la alin. (1), din bugetul de stat pentru acordarea de masuri de sustinere a activitatii didactice si carierei profesionale pe suport electronic se suporta:

   a) cheltuielile de etichetare, colectare si distributie a masurii de sustinere a activitatii didactice si carierei profesionale pe suport electronic;
   b) cheltuielile pentru emiterea masurii de sustinere a activitatii didactice si carierei profesionale pe suport electronic.
   (3) Pentru sumele prevazute la alin. (1), din fonduri externe nerambursabile se suporta valoarea nominala a sustinerii activitatii didactice in cuantum de 1.500 lei si valoarea nominala a sustinerii carierei profesionale in cuantum de 500 de lei, in limita bugetului disponibil pentru aceasta masura din Programul Educatie si Ocupare 2021-2027 si in conformitate cu regulile de eligibilitate.
   (4) Cheltuielile prevazute la alin. (2) reprezinta cheltuieli neeligibile necesare implementarii masurii de sustinere sub forma de masuri de sustinere a activitatii didactice si carierei profesionale emise pe suport electronic care se adauga la cheltuielile eligibile ale proiectului si se cuprind in anexa nr. 3/54/23 la bugetul Ministerului Investitiilor si Proiectelor Europene.
**7. Articolul 17 se modifica si va avea urmatorul cuprins:****Art. 17.** - Se autorizeaza Autoritatea de management pentru Programul Educatie si Ocupare 2021-2027 sa emita avizul de principiu pentru formularul F1 - Fisa de fundamentare a proiectului propus la finantare care vizeaza acordarea unor masuri de sustinere a activitatii didactice si carierei profesionale pe suport electronic, intocmit de catre unitatea de implementare din cadrul Ministerului Investitiilor si Proiectelor Europene, care cuprinde valoarea totala a proiectului.
**8. La articolul 19, alineatul (3) se modifica si va avea urmatorul cuprins:**
   (3) Se autorizeaza Autoritatea de management pentru Programul Educatie si Ocupare, pentru perioada de programare 2021-2027, sa incheie deciziile de finantare pentru apelurile de proiecte lansate potrivit alin. (2) in limita creditelor de angajament si a creditelor bugetare aprobate cu aceasta destinatie.
   **9. In tot cuprinsul ordonantei de urgenta, sintagma „personal nedidactic“ se inlocuieste cu sintagma „personal administrativ“.**

**Art. II. -** In termen de 5 zile de la data intrarii in vigoare a prezentei ordonante de urgenta, Ministerul Investitiilor si Proiectelor Europene incheie cu Compania Nationala „Posta Romana“ - S.A., in aplicarea Ordonantei de urgenta a Guvernului nr. 58/2023 privind unele masuri pentru acordarea unei prime de cariera didactica pentru personalul didactic si didactic auxiliar, precum si unei prime de cariera profesionala pentru personalul nedidactic din invatamantul de stat, suportate din fonduri externe nerambursabile, actul aditional la Conventia pentru etichetarea, colectarea si distributia masurii de sustinere a activitatii didactice si administrative pe suport electronic pentru beneficiarii finali personal didactic si administrativ.

**Art. III. - La articolul 6 din Ordonanta de urgenta a Guvernului** **nr. 83/2023** **privind unele masuri pentru sustinerea prescolarilor si elevilor dezavantajati care beneficiaza de sprijin educational pe baza de tichete sociale pe suport electronic acordate din fonduri externe nerambursabile si luarea unor masuri in domeniul educatiei, publicata in Monitorul Oficial al Romaniei, Partea I, nr. 928 din 13 octombrie 2023, alineatul (2) se modifica si va avea urmatorul cuprins:**   (2) Reprezentantul legal sau reprezentantii legali, tutorele/tutorii potentialilor destinatari finali, care se incadreaza in conditiile de eligibilitate prevazute la art. 4, depun la unitatea de invatamant cererea prevazuta la alin. (1), in termen de 45 de zile calendaristice de la data intrarii in vigoare a prezentei ordonante de urgenta si 25 de zile calendaristice de la inceputul cursurilor pentru anii scolari aferenti perioadei 2024-2027.

PRIM-MINISTRU
**ION-MARCEL CIOLACU**

                          Contrasemneaza:
                           Viceprim-ministru,
**Marian Neacsu**
                           Ministrul investitiilor

                          si proiectelor europene,
**Adrian Caciu**                            Ministrul educatiei,
**Ligia Deca**

   Bucuresti, 20 octombrie 2023.
   Nr. 87.